钦定古今图书集成/理学汇编/文学典/第010卷 > 冯时可雨航杂录 > 《文章盛衰关乎世运》
## 钦定古今图书集成/理学汇编/文学典/第010卷 > 冯时可雨航杂录 > 《文章盛衰关乎世运》

孔子作《春秋》，削其事辞，革文而从忠也。《左氏》煜煜乎
华繁而实寡矣。其时先王之教不远，其所述诸贤，议
道讲礼，宪典陈法，犹有懿德大雅之风，但多言明变，
近谲近诬，衰世之文，滥觞于兹矣。韩子以谨严称《春
秋》，以浮夸加《左氏》，确矣哉！《战国策》或以为虞卿作，矫
称𧔧出，犹有兵气。申韩卑卑名实，事谲词巧。巇激
肆荡，如于义矣。《庄》《列》之伦，离经畔常，皆乱世之文哉！
汉斲雕为朴，反漓为淳，而春和诸令，穆如温如，以至
贾、董、杨、马诸贤，上者深淳浑灏，次者崭峻雄奇，彬彬
乎盛矣。